Versindaba » Blog Archive » Dewald Koen: Resensie “Duifiedorings” (Thomas Deacon)
Thursday, December 19th, 2019 | Resensies.
2 Kommentare op “Dewald Koen: Resensie “Duifiedorings” (Thomas Deacon)”
Zalman S Davis :
February 3rd, 2020 at 5:40 pm
Wonderlike terugvoer van Breyten Breytenbach oor Thomas Deacon se bundel, Duifiedorings:
“Dankie – besonder baie dankie – vir die aanstuur van die Thomas Deacon bundel. Die man se menslikheid, oopheid vir ander en vir die omgewing, die rykheid en tekstuur van sy woorde en daarom sekerlik van sy kennis – is wonderlik om in te neem. Hy raak vir my op werklik inspirerende maniere aan wat dit beteken om digter te wees in hierdie land. En met die voelers en die sap en die sintuie van die digter maak hy die land ‘n wérklikheid, syne en daarom ons s’n, wat soveel verder gaan as grense en klimate.”
Koop dit hier: https://minimalpress.co.za/shop/duifiedorings/
of by jou naaste boekwinkel (ISBN: 9780639808868)
Hier kry die leser met ŉ eiesoortige talent te make wat sonder pretensie of mooidoenery ontgin word – in ooreenstemming met die landskap en sy mense. As stylkenmerk vorm hierdie kombinasie van eenvoud, eerlikheid en deernis die mees uitstaande eienskap van Duifiedorings. Die bundel is tiperend van ŉ bepaalde samelewing en lewensruimte wat waarskynlik besig is om te verdwyn; dit is eg, en word met ŉ eiesoortige waardigheid gepresenteer, en nie ter wille van effek kunsmatig “plat” aangebied nie. Dit bevat al die eienskappe wat by die volkseie hoort.
Thomas Deacon kan kers vashou by digters soos N.P van Wyk Louw (sy bundel Klipwerk), Boerneef, R.K. Belcher en Charles Fryer.
Hy skryf ŉ eiesoortige en outentieke landskap oop, en verken ŉ streek met al die relevante inhoude wat so ŉ inherente deel daarvan vorm. Die menslikheid en aardsheid kom skitterend na vore, en daarmee saam ŉ eiesoortige lewensinstelling: lydsaamheid, geduld en meelewing met mekaar, maar ook ŉ leefwyse as lewensgenieters te midde van ŉ beskeie bestaan.
Baie dankie, Breyten Breytenbach! Dis ‘n bundel sonder pretensie, so eie aan groot kuns. Hoe maklik word sulke eenvoudige, aardse verse onderskat (deur o.a. onderwysers, dosente en resensente).
Jacobus Swart: Fassinerend en werklik interessant. Het baie lekker hieraan...
Joan Hambidge: ‘n Aangrypende en sober gedig. Baie geluk.
Waldemar Gouws: Van Judith Herzberg se “De bekende gemetselde...